ตร.ทล.ประจวบฯ ไล่ล่ารถซิ่งแหกด่าน ก่อนคนขับจอดทิ้ง วิ่งหายเข้าป่า
ภาพจากอาสาสมัครกู้ภัยทางหลวง,หนุ่มซิ่งเก๋งฝ่าด่านตรวจ ตร.ทางหลวง ที่ตั้งจุดตรวจป้องกันอาชญากรรม บริเวณถนนเพชรเกษม จ.ประจวบฯ ต้องไล่ล่ากว่า 30 กม. สุดท้ายจอดรถทิ้ง วิ่งหนีเข้าป่า ค้นในรถพบเครื่องช็อตไฟฟ้า สมุดบัญชีธนาคาร เร่งสอบขยายผล ,เมื่อเวลา 17.30 น. วันที่ 22 ม.ค.59 ที่หน้าสถานีตำรวจทางหลวงประจวบคีรีขันธ์ พ.ต.ท.พันษา อมราพิทักษ์ สว.ส.ทล 3 กก.2 บก.ทล. ขณะนำเจ้าหน้าที่ตำรวจตั้งจุดตรวจบนถนนเพชรเกษม เพื่อป้องกันปัญหาอาชญากรรม อาวุธ และยาเสพติด ได้มีรถเก๋งสีดำ ยี่ห้อโตโยต้าวีออส หมายเลขทะเบียน กจ 9718 ประจวบคีรีขันธ์ ผ่านมา จึงได้เรียกให้หยุดรถเพื่อทำการตรวจค้นตามปกติ แต่รถคันดังกล่าวมากลับเร่งเครื่องพุ่งใส่เจ้าหน้าที่ตำรวจ ทำให้ต้องกระโดดหลบข้างทาง จากนั้นรถเก๋งคันดังกล่าวได้เร่งความเร็วขับหลบหนีไปถนนเพชรเกษมมุ่งสู่ทิศใต้ จึงได้ติดตามพร้อมกับรถตรวจการณ์ ตร.ทล.2 คัน อาสาสมัครกู้ภัยทางหลวง พร้อมได้ประสานกับเจ้าหน้าที่ สภ.คลองวาฬ เนื่องจากคาดว่าคนร้ายวิ่งหนีเข้าในท้องที่รับผิดชอบ,โดยที่คนร้ายได้วิ่งเลี่ยงจากถนนเพชรเกษมเข้าสู่ถนนสายรองในหมู่บ้าน ที่ถนนเพชรเกษม – บ้านวังมะเดื่อหมู่ที่ 3 ต.ห้วยทราย อ.เมืองประจวบคีรีขันธ์ เจ้าหน้าที่ไล่ติดตามกว่า 30 กิโลเมตร จากจุดเกิดเหตุ จนพบรถอยู่ในสภาพจอดริมทาง ล้อหน้ายางแตก ไม่พบตัวผู้ต้องสงสัย,ภายในรถพบอุปกรณ์ทำความสะอาดปืน เครื่องช็อตไฟฟ้า และสมุดบัญชีเงินฝากธนาคารพาณิชย์ ที่มีบันทึกการนำเงินเข้าฝากครั้งละไม่ต่ำกว่า 100,000 บาท นอกจากนี้ยังพบเอกสารที่ระบุชื่อ นายเอกชัย คงจันทร์ อายุ 32 ปี อยู่บ้านเลขที่ 104/3 ม.1 ต.ช้างแรก อ.บางสะพานน้อย จ.ประจวบคีรีขันธ์ เจ้าหน้าที่ใช้เวลาตรวจสอบในพื้นที่กว่าครึ่งชั่วโมงไม่พบ จึงยกเลิกการค้นหา เนื่องจากคาดว่าคนร้ายมีอาวุธปืน ประกอบกับเป็นช่วงค่ำ และบริเวณดังกล่าวเป็นพื้นที่ป่าใกล้กับแนวเทือกเขาตะนาวศรีชายแดนเมียนมา ,โดยมีชาวบ้านเห็นรถคันดังกล่าว มีชายลงจากรถมาเปิดกระโปรงหลังแล้ว ถือกระเป๋าสะพายวิ่งหนีไปอย่างรวดเร็ว สันนิษฐานว่าคนร้ายน่าจะขนสิ่งผิดกฎหมาย เมื่อเห็นเจ้าหน้าที่ตั้งจุดตรวจจึงรีบเร่งรถหนีให้พ้นการจับกุม.
หนุ่มซิ่งเก๋งฝ่าด่านตรวจ ตร.ทางหลวง ที่ตั้งจุดตรวจป้องกันอาชญากรรม บริเวณถนนเพชรเกษม จ.ประจวบฯ ต้องไล่ล่ากว่า 30 กม. สุดท้ายจอดรถทิ้ง วิ่งหนีเข้าป่า ค้นในรถพบเครื่องช็อตไฟฟ้า สมุดบัญชีธนาคาร เร่งสอบขยายผล 
แหกด่าน,ด่านตำรวจ,จุดตรวจบนถนนเพชรเกษม,สภ.คลองวาฬ,ถนนเพชรเกษม – บ้านวังมะเดื่อ,ข่าว,ไทยรัฐออนไลน์,ข่าวทั่วไทย,ซิ่งแหกด่าน,ตำรวจทางหลวง,ไล่ล่า,ของผิดกฎหมาย,ข่าวภูมิภาค,ประจวบฯ